यूं नरी देर व्हे'गई। जदी विश्वामित्रजी कियो के बापू अणी रांड री दया मती देखो, या जीवेगा जतरे लोगां ने दुख हीज देवेगा। थाँने पिता रो हुकम है, के मिनि रो कियो मानजो, सो अबे म्हारी केण है, के ेक ही दाण में ईने मार न्हाखो। देखां थाँरो तीर कश्योक ूधो लागै है ? थाती रे लागणो चाबे। जदी राम भगवान धीरेक शुं लुगाई है, यूं के तीर थोड़ोक हीज खेंच ने वायो। पण वणा ंहाथां रो तीर खाली नी जावतो हो। जठे नजर पड़ती बठे ही मन जावतो ने जठे मन जावतो वठे ही तीर जावतो हो। वणांरो वो धीरेकरो ही बाण वणीरी गाडी छीतने फाड़ पेली कानी जातो पड्‌यो। राम भगवान जाणीने थोड़ीक लाग जायगा तो या डरप ने भाग जायगा। पण वा तो नी भागी ने वीं रो जीव भगा गियो। यूं वणी ने मरी देखने दयाल राम ने दया आयगी, पण विश्वामित्रजी तो घमआराजी व्हिया, ने कियो के आज संसार का दुख मिटवारो आरम्भ व्हे'गियो है।